འབྲུག་པའི་སྤྲེ་ལོ་འདི་རྩ་ཆེ་ཏོག་ཏོ་འབད་རྩིཝ་ཨིན་མསདེ་ཡང་ཟླཝ་འདི་ནང་གུ་རུ་རིན་པོ་ཆེ་མཆོག་སྐུ་འཁྲུངས་ནུག།དོན་དག་ངོ་མ་འདི་མ་ཤེས་རུང་དག་དཀར་ན་གི་མི་ཚུ་གིས་ཟླཝ་གཉིས་པའི་ཚེས་གཉིས་པ་ལུ་ཉིནམ་འདི་ནང་བརྩི་སྲུང་འབདཝ་ཨིན་མས།ད་ལྟོ་ཡོད་མི་བརྙན་འཁོར་འདི་ཉིནམ་འདི་གི་ལས་རིམ་དང་པ་འདི་ཨིན་མས།འཆམ་འདི་ཡང་ཡོངས་གྲགས་ལུ་ཨ་ཙ་ར་གོ་འཆམ་ཟེར་སླབ་ཨིན་མས།དེ་ཡང་དགའ་སྟོན་གི་ཐང་གཞི་ཆགས་ནི་དང་ལོ་སྟར་གྱི་མཆོད་སྦྱིན་ནང་ས་གནས་གཞན་གི་ཆོས་སྲུང་དང་མཁའ་འགྲོ་སྡེ་ལྔ་ཞུ་ནིའི་དོན་ལུ་ཨིན་མས།ཉིནམ་དང་པའི་ལས་རིམ་འདི་ནང་ས་གནས་ཀྱི་ཆོས་སྲུང་ཚུ་གི་གནས་ཁང་དང་ཕྱོགས་ལྔཔ་ཆ་ར་ནང་གར་འཆམ་འཁྲབ་དགོཔ་ཨིན་མས།འཆམ་འདི་རྐྱབ་ཚར་བའི་ཤུས་ལས་གཞན་ལས་རིམ་ག་ཅི་རཡང་སྟོན་ནི་མེདཔ་ཨིན།ཨ་ཙ་ར་འཆམ་འདི་རྐྱབ་པའི་སྐབས་ཨ་ཙ་ར་སྒོམ་ཟེར་མིའདི་བཙུགས་སྟེ་རྐྱབ་དགོཔ་ཨིན་མས།འཆམ་རྐྱབ་མི་མི་འདི་གྲིབ་ག་ནི་ཡང་མེདཔ་འབད་དགོཔ་ཨིན་མས་དེ་མེན་པ་ཅིན་མི་འདི་ལུ་ཁོརའི་མི་ཚེ་འདི་ནང་གནོད་པ་བྱུང་ནིའི་ཉན་ཁ་ཡོདཔ་ཨིན་མས།